SIRIบริษัทปรับเพิ่มยอดขายและรายได้กูรูแนะซื้อราคายังมีส่วนเพิ่มได้อีก29%
บล.ดีบีเอส วิคเคอร์ส ระบุในบทวิเคราะห์วันนี้ (3เม.ย.58) ว่า บริษัท แสนสิริ จำกัด (มหาชน)หรือ SIRI ได้พิจารณาปรับเพิ่มเป้ายอดขายปีนี้ 17% เป็น 35 พันล้านบาท จากเดิม 30 พันล้านบาท ส่วนรายได้จากการโอนเพิ่ม 6% เป็น 36 พันล้านบาท จากเดิม 34 พันล้านบาท หลังจากประสบความสำเร็จในการขายจากหลายโครงการ รวมทั้งการโอน Dcondo Sign ที่เชียงใหม่ มูลค่า 1.5 พันล้านบาท จำนวน 813 ยูนิตที่เริ่มโอนตั้งแต่ มี.ค.นี้ก็ได้รับการตอบรับเป็นอย่างดี เนื่องจากอยู่ใกล้เซ็นทรัล เฟสติวัล และการเดินทางเข้าตัวเมืองสะดวกสบาย
3 เม.ย. 2558

บล.ดีบีเอส วิคเคอร์ส ระบุในบทวิเคราะห์วันนี้ (3เม.ย.58) ว่า บริษัท แสนสิริ จำกัด (มหาชน)หรือ SIRI ได้พิจารณาปรับเพิ่มเป้ายอดขายปีนี้ 17% เป็น 35 พันล้านบาท จากเดิม 30 พันล้านบาท ส่วนรายได้จากการโอนเพิ่ม 6% เป็น 36 พันล้านบาท จากเดิม 34 พันล้านบาท หลังจากประสบความสำเร็จในการขายจากหลายโครงการ รวมทั้งการโอน Dcondo Sign ที่เชียงใหม่ มูลค่า 1.5 พันล้านบาท จำนวน 813 ยูนิตที่เริ่มโอนตั้งแต่ มี.ค.นี้ก็ได้รับการตอบรับเป็นอย่างดี เนื่องจากอยู่ใกล้เซ็นทรัล เฟสติวัล และการเดินทางเข้าตัวเมืองสะดวกสบาย
การขายที่ประสบความสำเร็จจากหลายโครงการ สรุปได้คือแคมเปญการขาย “The Joy of Hua Hin in Bangkok” 7-8 มี.ค. ทำยอดขายได้ 600 ล้านบาท และการขาย The Base พระราม 9-รามคำแหง มูลค่า 1.7 พันล้านบาท 932 ยูนิต ประสบผลสำเร็จมาก
การเปิดขายบ้านเดี่ยว เศรษฐสิริ จรัญฯ-ปิ่นเกล้าสัปดาห์แรก มียอดขาย 300 ล้านบาท หรือ 9.4% จากมูลค่าขายรวม 3.2 พันล้านบาท และยอดขายให้ลูกค้าต่างชาติสำหรับคอนโด ครีก ได้รับการตอบรับดีมากในการจัดโรดโชว์ต่างประเทศ
ผลกระทบ: เป็นบวก เรายังไม่ปรับประมาณการเพิ่มตามบริษัท รอพิจารณางบการเงินไตรมาส 1/58 ที่จะออกมาก่อน แต่คาดว่า catalyst สำหรับราคาหุ้น SIRI ในระยะสั้นจะมาจากความสำเร็จในการเปิดขายคอนโด 2 แห่งในไตรมาส 2/58 คือ The Monument ที่ใกล้สถานีรถไฟฟ้า BTS สถานีสนามเป้า ห่างเพียง 300 เมตร มูลค่า 1.4 พันล้านบาท และ The Line จตุจักร-หมอชิต ที่ร่วมทุนกับ BTS มูลค่า 5.6 พันล้านบาท ทั้งนี้คาดว่ายอดขายคอนโดปีนี้ของบริษัทจะอยู่ในเกณฑ์ดี ซึ่งมีแผนเปิดขายอีก 6 โครงการในช่วงครึ่งหลังปี58 เพราะเป็นคอนโดในเขตเมืองที่บริษัทถนัด แม้ว่ายอดขายในรอบ 2 เดือนแรกปีนี้เป็นเพียง 791 ล้านบาท เพราะมีการยกเลิกคอนโดจากการปิดโครงการต่างจังหวัดไป 2 แห่ง ต้องติดตามยอดขายรวมในไตรมาส 1/58  ซึ่งไตรมาส 1/57 เป็นเพียง 388 ล้านบาท เพราะได้รับผลกระทบจากปัจจัยการเมือง
คำแนะนำ ซื้อ เราเห็นว่าจุดเด่นของ SIRI ปีนี้นอกจากเรื่องยอดขายจะเป็นเรื่อง 1) ผลการดำเนินงานออกมาดี และมีพัฒนาการรายไตรมาสดีขึ้น ตามโปรแกรมการโอนคอนโด 2) สัดส่วนยอดขายรอโอน (Backlog) ขณะนี้คิดเป็นสัดส่วน 66% เทียบกับประมาณการรายได้ปีนี้ ทางด้านการประเมินมูลค่าหุ้นพบว่า P/E และ P/BV ปี 58 เป็นเพียง 8.5 และ 0.96 เท่า ตามลำดับ ขณะที่คาดการณ์อัตราการเติบโตกำไรหลักปีนี้สูงเป็น 35% ส่วนคาดการณ์อัตราผลตอบแทนปันผลสูงปีนี้และปีหน้าเป็น 5.7% และ 5.8% ตามลำดับ ราคาพื้นฐานประเมินด้วย P/E ปี 58 ที่ 11 เท่า ราคาปิดยังมีส่วนเพิ่มได้อีก 29%
 